ཕྲོས། ཁམས་གསུམ་གྱི་སེམས་ཅན་ཐམས་ཅད་སྦྱངས་ཤིང་བསྡུས་ནས། གཞལ་ཡས་ཁང་གི་
ནང་དུ་ཕྱིན་པ་ཙམ་གྱིས་ལྷ་སུམ་ཅུ་རྩ་གཉིས་སུ་གྱུར་ཏེ། སོ་སོའི་གདན་ལ་བཞུགས་པར་གྱུར།
དེ་ནས་གནོད་མཛེས་ལ་སུམ་བྷ་ནས་བཀའ་བསྒོས་པས། ཡེ་ཤེས་ཀྱི་ལྷ་སུམ་ཅུ་རྩ་གཉིས་སྤྱན་
དྲངས། ཛཿཧཱ་བཾ་ཧོཿཞེས་པས་གཉིས་སུ་མེད་པར་གྱུར་ཏེ། རང་གི་རིགས་དག་གིས་རྒྱས་བཏབ་
པར་གྱུར། དེ་ནས་རང་ཉིད་ལྷ་མོ་རོ་རྡོ་རྗེ་མ་ལ་སོགས་པར་གྱུར་ནས། ཨོཾ་ཨཱཿབཛྲ་དྲིཀ་ཧཱུཾ་ཞེས་
བྱ་བ་ལ་སོགས་པའི་སྔགས་དང་ཕྱག་རྒྱ་དང་བཅས་པས་གཙོ་བོ་ནས་བརྩམས་ཏེ་ལྷ་ཐམས་ཅད་
ལ་གཏོར་མ་ཕུལ་བ། ལྗགས་རྡོ་རྗེའི་ར་དབུས་མའི་ཨོཾ་གྱིས་བདུད་རྩི་དྲངས་ནས་གསོལ་ཅིང་།
མཐར་ཨཾ་ཡང་འོད་དུ་ཞུ་ནས། ལྷ་ཐམས་ཅད་མཉེས་པ་ལ་མཆོད་བསྟོད་བྱ་སྟེ། ཀུན་ཏུ་བཟང་
བོའི་ང་རྒྱལ་དུ་འཕོས་ནས། མི་བསྐྱོད་རྡོ་རྗེ་འཁོར་དང་བཅས། །མཆོད་སྦྱིན་གཏོར་མ་འདི་
བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང་། །
དཔལ་དང་གྲགས་དང་བསྐལ་བ་བཟང་། །ལོངས་སྤྱོད་རྒྱ་ཆེན་ཀུན་ཐོབ་དང་། །ཞི་དང་རྒྱས་ལ་
སོགས་པ་ཡི། །ལས་ཀྱི་དངོས་གྲུབ་བདག་ལ་གསོལ། །དངོས་གྲུབ་ཀུན་གྱི་སྡོང་གྲོགས་མཛོད། །
དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་མེད་པར་མཛོད། །རྨི་ལམ་
ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང༌། །
འབྲུ་རྣམས་འཕེལ་ཞིང་ཆོས་འཕེལ་དང་། །བདེ་ལེགས་ཐམས་ཅད་འབྱུང་བ་དང་། །ཡིད་ལ་
འདོད་པ་ཀུན་གྲུབ་མཛོད། །ཅེས་པས་འཕྲིན་ལས་གཞོལ་ལོ། །དེ་ནས་གཏོར་མ་གཉིས་པ་ཆོས་
27

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐྱོང་གི་སྒྲུབ་གཏོར་ནི། །ཙ་ཏུར་མུ་ཁའི་རྗེས་སུ་གནང་བ་ལེགས་པར་ཐོབ་པས་མན་ངག་གི་ཆོ་
ག་བཞིན་གཏོར་མ་དབུལ་ལོ། །དེ་ལྟར་མཆོད་པས་གཙོ་བོ་ཡབ་ཡུམ་ཤིན་ཏུ་དགྱེས་པར་གྱུར་ཏེ།
བདེ་བ་ཆེན་པོའི་སྙོམས་འཇུག་གི་སྒྲས་དཀྱིལ་འཁོར་གྱི་ལྷ་ཐམས་ཅད་སྙོམས་འཇུག་བྱེད་དུ་
བཅུག་ནས་བྱང་ཆུབ་ཀྱི་སེམས་ཀྱི་སྐྲ་ཤིན་ཏུ་དྭངས་པ་འཇའ་ཚོན་ལྟ་བུའི་སྐ་ལུས་བཟང་བ་དེ་
དག་ཁབ་ལེན་གྱིས་ལྕགས་འདྲེན་པ་ལྟར་རང་གི་ཕུང་ཁམས་སྐྱེ་མཆེད་ཀྱི་འོད་ཟེར་གྱི་ལྕགས་
ཀྱུས་དགའ་བ་དང་། བདེ་བ་ཚད་མེད་པའི་སྒོ་ནས་དྲངས། རང་གི་ལུས་ཀྱི་དཀྱིལ་འཁོར་ལ་
བཅུག་ནས་རང་ཉིད་ཡབ་ཡུམ་གཅིག་ཏུ་གནས་པར་གྱུར། དེ་ནས་སླར་ཡང་ཡབ་ཡུམ་སྙོམས་
པར་ཞུགས་པའི་སྦྱོར་མཚམས་ནས་བྱང་ཆུབ་སེམས་ཀྱི་འོད་ཟེར་འཕྲོས། དེས་སེམས་ཅན་
ཐམས་ཅད་དབང་བསྐུར་པས་སེམས་ཅན་ཐམས་ཅད་ཀྱི་སྒྲིབ་པ་དག་ནས་ཡི་གེ་ཧཱུཾ་དུ་གྱུར།
གིས་ནམ་མཁའི་ཁམས་ཐམས་ཅད་གང་སྟེ། དེ་ཐམས་ཅད་རྡོ་རྗེ་འཆང་ཆེན་པོའི་སྐུར་གྱུར་པ་
རང་གི་འོད་ཟེར་གྱིས་དྲངས་ཏེ། ལུས་ལ་བཅུག་པས་བདག་གཞན་དབྱེར་མེད་པའི་ཏིང་ངེ་
འཛིན་ལ་གནས་པར་གྱུར་ཏོ། །
རྗེས་ཀྱི་རྣལ་འབྱོར་ལ་བཞི་ལས། ཐུན་མཚམས་ཀྱི་རྣལ་འབྱོར་ནི། འཆད་པར་འགྱུར་བ་
ལྟར་དཀྱིལ་འཁོར་ལ་མཆོད་བསྟོད་ལ་སོགས་པའི་རྗེས་ཀྱི་ཆོ་ག་རྣམས་ཏེ། སྔར་བསྒོམས་པས་
ལུས་དུབ་ན། རང་གི་སྤྱི་བོའི་སྟེང་དུ་མཐོ་གང་ཙམ་གྱིས་འཕགས་སར། ཡི་གེ་ཝཾ་ཡོངས་སུ་གྱུར་
པ་ལས་བྱུང་བའི་ཟླ་བའི་དཀྱིལ་འཁོར་དེའི་དབུས་ཀྱི་འོག་ཏུ། ཨོཾ་དཀར་བོ་མགོ་ཐུར་དུ་བསྟན་
པ་རླུང་ནང་དུ་འཇུག་པའི་བདག་ཉིད་ཅན་བསྒོམ། དེས་དེ་བཞིན་གཤེགས་པ་ལྔའི་ངོ་བོར་གྱུར་
པའི་བདུད་རྩི་ཁ་དོག་ལྔ་དང་ལྡན་པའི་འོད་ཟེར་གྱི་རྒྱུན་ཕབ་པས་སྤྱི་བོ་ནས་རྐང་བའི་བར་དུ་
གང་བར་བསམས་ཏེ། དེ་ལུས་རྒྱས་པར་གྱུར་ཏོ། །བཟླས་པས་དེ་ལུས་ངག་དུབ་ན། རང་གི་
28

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ།
མགྲིན་པར། པཾ་ལས་པདྨ་དམར་བོའི་ལྟེ་བར་ཨཱཿ དམར་བོ། དེ་ལས་ཨཱ་ལི་ཀཱ་ལིའི་འོད་ཟེར་
འཕྲོས། སངས་རྒྱས་ཀྱི་གསུང་ཐམས་ཅད་ཡིག་འབྲུའི་རྣམ་པར་བསྡུས། བདུད་རྩིའི་ངོ་བོས་དེ་
ཉིད་ལ་ཐིམ་པས་ལུས་ཐམས་ཅད་ཉི་མ་འཆར་ཀ་དང་འདྲ་བའི་བདུད་རྩི་དྭངས་ཤིང་གསལ་བ།
རྙོག་པ་མེད་པས་གང་ཞིང་ཨཱ་ཡིག་ཀྱང་ཐིག་ལེའི་ངོ་བོས་དེ་ཉིད་དུ་ཐིམ་པས། ཨཱཿའདི་དེ་ཁོ་ན་
ཉིད་སྐྱེ་མེད་ནམ་མཁའ་ལྟ་བུ་མངོན་དུ་བྱས་པའི་མཐར་རླུང་གི་འགྲོ་འོང་ཙམ་ལ་སེམས་བཟུང་
ནས་ལྷུན་གྲུབ་ཏུ་གཞུག་པར་བྱའོ། །སྤྲོ་བསྡུས་སེམས་དུབ་ན་སྙིང་གར་རཾ་ལས་བྱུང་བའི་ཉི་མའི་
དཀྱིལ་འཁོར་ལ་ཧཱུཾ་སྔོན་པོ་རྟག་དུ་འཆར་བའི་འོད་ཀྱིས་མི་ཤེས་པའི་མུན་པ་ཐམས་ཅད་གསལ་
བ་རྙོག་པས་གང་བ་ཆོས་ཐམས་ཅད་ནམ་མཁའི་དཀྱིལ་དུ་བཅུག་ནས། དགག་སྒྲུབ་དང་བླང་
དོར་མེད་པར་ལྷུན་གྲུབ་ཏུ་གཞག་པར་བྱའོ། །
དེ་ལྟར་ངལ་གསོས་ནས་ལྷ་སྐུ་སྣང་ལ་རང་བཞིན་མེད་པའི་རྟེན་དང་། བརྟེན་པའི་དཀྱིལ་
འཁོར་མ་ལུས་པ་སྒྱུ་མ་ལྟ་བུར་ཤེས་པའི་སྒོ་ནས་འདོད་ཡོན་ལམ་དུ་བྱས་ཏེ།
མཆོད་རྟེན་
བཞེངས་པ་དང་། ཆོས་འཆད་པ་ལ་སོགས་པ་དང་། ཐབས་དང་ཤེས་རབ་ཀྱི་སྒོ་ནས་ཞི་བ་དང་
རྒྱས་པ་ལ་སོགས་པའི་ལས་ལ་གཞུག་པར་བྱའོ། །དེ་ནས་ཁ་ཟས་ཀྱི་རྩལ་འབྱོར་ནི། དང་བོར་
ཟས་ཟ་བ་འབྲས་ཆན་དང་། ཟས་དྲོན་ལ་སོགས་པ་ཅི་ཡོད་ཀྱང་བཤང་བར་བསམ། བཏུང་བ་འོ་
མ་ལ་སོགས་པ་རྣམས་ཀྱང་གཅི་བར་བསམ། ཤ་གང་ཡོད་ཤ་ལྔའམ། རང་རིགས་དང་མཐུན་
པའི་ཤར་བསམ། དཀར་དམར་གཞན་རྣམས་ཁུ་ཁྲག་ལ་སོགས་པར་བསམ་ལ། ནང་མཆོད་ལྟར་
བྱིན་གྱིས་བརླབས་ནས། བདག་གི་མགྲིན་པར་ཧྲི༔ དམར་བོ་ལས་བྱུང་བའི་པདྨ་འདབ་མ་
བརྒྱད་པའི་ལྟེ་བ་ལ་ཧཱུཾ་ལ་རྡོ་རྗེ་རྩེ་ལྔ་བ། རྭ་དབུས་མ་འོད་ཀྱི་སྦུ་གུ་ཅན། དེའི་ཨོཾ་ཡིག་དཀར་བོ་
སངས་རྒྱས་ཐམས་ཅད་ཀྱི་བདུད་རྩིའི་རང་གཞན་འོད་ཟེར་རྣམས་ཟས་ལ་འཕྲོ་བ་དང་བཅས་པ།
29

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྙིང་གར་པད་ཉིའི་སྟེང་དུ་བདུད་རྩིའི་ཆར་སྤྲིན་གྱི་ཧྭ་སྔོན་པོ་བསམ་ལ་འོག་སྒོ་འབྱེད་ཚུལ་གྱི་
རླུང་གི་དཀྱིལ་འཁོར་གྱིས་སུམ་མདོའི་མེ་སྦར། ལྟེ་བ་དབང་ཆེན་གྱི་དཀྱིལ་འཁོར་བསྲེགས་
ནས། དེའི་ཨ་ཐུང་གི་མེ་རྩེ་གསུམ་རབ་ཏུ་འབར་བས་སྙིང་གའམ་ཆུའི་དཀྱིལ་འཁོར་བསྐོལ་བ་
ལས་བཟའ་བཏུང་མ་ལུས་པ་བདུད་རྩིར་སྨིན་པར་བྱས་ཏེ། ལུས་ཀྱི་དཀྱིལ་འཁོར་ལྷ་ཐམས་
ཅད་མཉེས་པར་བྱའོ། །དེ་ཡང་ལུས་ཀྱི་དབུས་ན་པདྨ་བཞི་ཡོད་པ་ལས། ཁ་ཟས་རྣམས་ལག་པ་
དགང་གཟར་དགང་བླུགས་ཀྱིས་ཁའི་པདྨ་ལས་སྙིང་གའི་པདྨར་གཞུག་ཅིང་། དེར་ལྟོ་བ་ལས་
བྱུང་བའི་མེས་སྨིན་པར་བྱས་ཏེ། ལྟེ་བའི་དཀྱིལ་འཁོར་གྱི་པདྨར་དྭངས་སྙིགས་ཕྱེ་ནས་དྭངས་
མས་ལུས་ཀྱི་རྩ་ཚིམས་པར་བྱས་ཏེ། དེའི་འོག་རོལ་ཏུ་སྟེང་འོག་གི་རླུང་བཟུང་ནས་ཁ་སྦྱར་བྱས་
པའི་སྦྱོར་བས། སྙིགས་མ་གསང་བའི་པདྨ་འོག་སྒོ་གཉིས་ནས་སྦྱིན་སྲེག་གིས་ཐལ་བའི་མཐར་
བྱས་པའི་རྣམ་པར་བལྟ་ཞིང་། དེ་ལྟར་བྱས་པས། རྒ་བ་དང་། ན་བ་དང་དུས་མ་ཡིན་པར་འཆི་བ་
དང་། འཚེ་བ་ཐམས་ཅད་བྲལ་བར་འགྱུར་རོ། །
དེ་ནས་ལྷག་མ་རྣམས་ཨུཙྪིཥྚ་བི་མིནྟ་བྷཀྵ་སྭཱ་ཧཱ། ཞེས་པ་ལན་གསུམ་གྱིས་བསྔོས་ཏེ།
རྡོ་རྗེ་དྲིལ་བུ་བསིལ་ཞིང་། གང་དུ་བདེ་ཆེན་རང་བཞིན་རྗེས་ཆགས་པ། །ན་ཆུང་དག་དང་ལྷན་
ཅིག་བཞད་མཛད་པ། །གཡས་པའི་ཕྱག་གིས་རྡོ་རྗེ་གསོར་ནས་སུ། གཡོན་པའི་ཕྱག་གིས་དྲིལ་
བུ་སྒྲ་ལྡན་འཁྲོལ། །ལྷ་མོ་མཐའ་དག་བཙུན་མོར་གྱུར་པ་ཡིས། །དམ་ཚིག་རྣམས་ཀྱི་བྱ་བ་བྱས་
པར་འགྱུར། །གཅིག་གི་ལག་པས་ཀུན་ནས་འཁྱུད་པ་སྟེ། །གཉིས་པ་རྗེས་སུ་ཆགས་ཕྱིར་བདེ་
བའི་མཐུ། །གསུམ་པ་མི་བཟོད་མེ་ཏོག་ཕྲེང་བ་འཐོར། །བཞི་བ་བདེ་བ་ཡིས་ནི་མདའ་ཡང་
འཕེན། །གང་ཞིག་གླུ་འདི་ལེན་པར་བྱེད་པ་དག །བདེ་བའི་རྡོ་རྗེ་ཅན་དང་མཉམ་པར་འགྱུར། །
ཞེས་པས་གླུ་དང་། ཉིན་མོ་བདེ་ལེགས་མཚན་བདེ་ལེགས། །ཞེས་སོགས་ཀྱིས་བཀྲ་ཤིས་བྱས་
30

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
ནས། དགེ་བ་འདི་ཡིས་མྱུར་དུ་བདག །གསང་བ་འདུས་པ་འགྲུབ་གྱུར་ནས། །འགྲོ་བ་གཅིག་
ཀྱང་མ་ལུས་པ། །དེ་ཡི་ས་ལ་འགོད་པར་ཤོག །རིགས་སུ་སྐྱེ་དང་དམ་ཚིག་ཅན། །སྨྱོ་མེད་
གསང་བ་འདུས་པ་སྟོན། །བླ་མ་ལ་གུས་སྙིང་རྗེ་ཅན། །སྐྱེ་ཞིང་སྐྱེ་བར་འགྱུར་བར་ཤོག །ལག་པ་
རྡོ་རྗེ་དྲིལ་བུ་འཁྲོལ། །ཟབ་མོའི་ཆོས་རྣམས་ཀློག་པ་དང་། །བཙུན་མོའི་ཁུ་བ་མཉམ་ཟས་ཅན། །
སྐྱེ་ཞིང་སྐྱེ་བར་འགྱུར་བར་ཤོག །སེམས་ཅནཐམས་ཅད་བདེ་གྱུར་ཅིག །སེམས་ཅན་ཐམས་
ཅད་སྐྱོན་མེད་པར། །གང་གི་ལམ་གྱིས་གྲོལ་འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག །ལྷ་
མོ་ཚད་མ་དམ་ཚིག་ཚད་མ་དང་། །དེ་བརྗོད་གསུང་ཡང་མཆོག་ཏུ་ཚད་མ་སྟེ། །བདེན་པ་དེ་
ཡིས་ལྷ་མོ་དེ་དག་རྣམས། །བདག་ལ་རྗེས་སུ་འཛིན་པའི་རྒྱུར་གྱུར་ཅིག །བླ་མེད་བླ་མའི་ཐུགས
རྗེ་དང་། །རྒྱལ་དང་རྒྱལ་སྲས་རང་རྒྱལ་དང་། །དགྲ་བཅོམ་བདེན་པའི་བྱིན་རླབས་ཀྱིས། །ཇི་
ལྟར་བསྔོས་བཞིན་འགྲུབ་པར་ཤོག །ཞེས་པས་བསྔོ་སྨོན་བྱའོ། །
དེ་ནས་མཆོད་པ་བསང་སྦྱངས་ཏེ། དཀྱིལ་འཁོར་གྱི་ལྷ་ལ་ཨཉྙཾ་ལ་སོགས་པས་མཆོད་དེ།
ཨོཾ་ཨཱཿཧཱུྃ་སྭཱ་ཧཱ། ལཱྀ་མཱ་ལཱྀ་ཏྭཾ། ཨོཾ་ཨོཾ་ཨོཾ་ཨོཾ་ཧཱུཾ་མཾ་ཛཧཱུྃ་བྃ་ཧོཿ ཧཱུྃ་ཧཱུྃ་ཧཱུྃ་ཧཱུྃ༔ ཞེས་པས་བདུད་
རྩིས་མཆོད། མི་བསྐྱོད་རྡོ་རྗེ་ཡེ་ཤེས་ཆེ། །ཞེས་པ་ལ་སོགས་པས་བསྟོད་དེ། མགོན་པོ་ཐུགས་
རྗེ་ཆེན་པོ་དང་ལྡན་པ་ཁྱེད་རྣམས་བདག་ཅག་ལ་དགོངས་སུ་གསོལ། ཁྱེད་རྣམས་ལ་མཁྱེན་
པའི་ཡེ་ཤེས་བརྩེ་བའི་ཐུགས་རྗེ་མཛད་པའི་འཕྲིན་ལས་བསམ་གྱིས་མི་ཁྱབ་པ་མངའ་བ་ལགས་
པས་སྤྱིར་སངས་རྒྱས་ཀྱི་བསྟན་པ་དར་བ་དང་། བསྟན་འཛིན་སྐྱེས་བུ་དམ་པ་རྣམས་སྐུ་ཁམས་
བཟང་ཞིང་། སྐུ་ཚེ་རིང་ལ་རྣམ་པར་དཀར་བའི་འཕྲིན་ལས་ཕྱོགས་བཅུར་རྒྱས་པར་མཛད་དུ་
གསོལ། ཁྱད་པར་དུ་ཡང་རྣལ་འབྱོར་པ་བདག་ཅག་འཁོར་དང་བཅས་པ་ཐམས་ཅད་ཀྱི་འགལ་
རྐྱེན་ཐམས་ཅད་ཉེ་བར་ཞི་བ་དང་། མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པ་དང་།
31

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཅེས་
མཆོག་དང་ཐུན་མོང་གི་དངོས་གྲུབ་མ་ལུས་པ་ཚེ་འདི་ཉིད་ལ་གྲུབ་པར་མཛད་དུ་གསོལ།
པས་དངོས་གྲུབ་བླང་ཞིང་། ཡིག་བརྒྱ་མང་དུ་བཟླས་ནས། མ་འབྱོར་པ་དང་ཉམས་པ་དང་། །
གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་བསྩལ་པ། །དེ་ཀུན་མགོན་པོས་
བཟོད་པར་མཛོད། །ཅེས་པས་བཟོད་པར་གསོལ་ལ། རབ་ཏུ་གནས་པའི་རྟེན་ཡོད་ན། མགོན་
པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་བདག་ལ་དགོངས་སུ་གསོལ། ཇི་སྲིད་ནམ་མཁའ་
དང་མཉམ་པའི་སེམས་ཅན་ཐམས་ཅད་ཀྱི་མི་གནས་པའི་མྱང་འདས་ཀྱི་གོ་འཕང་མ་
་མ་ཐོབ་ཀྱི་
བར་དུ་རྟག་པར་བཞུགས་ནས་སེམས་ཅན་གྱི་དོན་མཛད་དུ་གསོལ། ཁྱད་པར་དུ་ཡང་བདེ་བར་
གཤེགས་པའི་རྟེན་འདི་རྣམས་འབྱུང་བ་ཆེན་པོ་བཞིས་གནོད་པ་མ་བྱུང་གི་བར་དུ་བརྟན་པར་
བཞུགས་ནས་བདག་ཅག་ལ་སོགས་པ་སེམས་ཅན་གྱི་དོན་མཛད་དུ་གསོལ། ཨོཾ་སུ་པྲ་ཏིཥྛ་བཛྲ་
ཡེ་སྭཱ་ཧཱ། ཞེས་པས་བརྟན་བཞུགས་བྱ། གཏོར་མགྲོན་ཡེ་ཤེས་པ་རྣམས་ཨོཾ་ཨཱ་མ་ཀོ་ཏིཥྛ་ཧཱུཾ་སྭཱ་
ཧཱ་ཞེས་པས་དབུགས་ནང་དུ་འཇུག་པ་དང་ལྷན་ཅིག་བདག་གི་ལུས་ལ་བསྟིམ་པར་བྱ་ཞིང་།
དམ་ཚིག་པ་རྣམས་ཡིག་བརྒྱའི་མཐར་མུ༔ ཞེས་པས་གཤེགས་སུ་གསོལ་ཏེ། ཁྱད་པར་དུ་
གདུག་པ་ཅན་རྣམས་ཨོཾ་སརྦ་དུཥྚ་གཙྪ་ཧྭ་ཕཊ། ཅེས་པ་ལན་གསུམ་གྱིས་བསྐྲད་པར་བྱའོ། །དེ་
ནས་ཨོཾ་ཨཱཿཧཱུཾ། ཞེས་སྒོ་གསུམ་བསྲུངས་ཏེ། སྟོན་མཆོག་དམ་པ། ཞེས་སོགས་ཀྱིས་བཀྲ་ཤིས་
བྱའོ། །
དེ་ནས་ཉལ་བའི་རྣལ་འབྱོར་ནི། སྣོད་བཅུད་ཐམས་ཅད་གཞལ་ཡས་ཁང་ལ། དེ་ལྷ་
རྣམས་བསྡུས་ཏེ། སྔར་བཤད་པའི་འོད་གསལ་ཐུགས་ཀྱི་རྣལ་འབྱོར་གྱིས་ཉལ་བར་བྱའོ། །དེ་
ནས་ལྡང་བའི་རྣལ་འབྱོར་ནི་ལྷ་མོ་བཞིའི་གླུས་བསྐུལ་ནས་འོད་གསལ་ལས་ལྡང་བའི་མན་ངག་
སྔར་བཤད་པ་ལྟ་བུས་འཇའ་ལུས་སྒྱུ་མའི་སྐུར་ལངས་ནས། ཁྲུས་ཀྱི་རྣལ་འབྱོར་ལ་སོགས་པ་ལ་
32

།དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
ཇི་ལྟར་རིགས་པས་གཞུག་པར་བྱའོ། །དེ་ལྟར་རྒྱུན་དུ་གོམས་པར་བྱས་པས། རིང་བོར་མི་ཐོགས་
པར་རྡོ་རྗེ་འཆང་ཆེན་པོའི་གོ་འཕང་མངོན་དུ་བྱེད་དོ།
།ཚུལ་འདིས་སྐུའི་དཀྱིལ་འཁོར་གྱི་
མངོན་པར་རྟོགས་པ་ལ་སོགས་པ་ཡང་ཇི་ལྟར་རིགས་པར་ཤེས་པར་བྱའོ། །དུས་ཀྱི་འཁོར་ལོར་
གསུངས་པའི་གསང་བ་འདུས་པ་མི་བསྐྱོད་རྡོ་རྗེའི་མངོན་པར་རྟོགས་པ་ལྷ་ཉི་ཤུ་རྩ་ལྔའི་བདག་
ཉིད་ཅན་ལེའུ་ཚན་ལྔ་བའོ། །ལེ་ཕྲན་བཅུ་དགུ་བའོ། །ལྷ་ཉེར་ལྔའི་བདག་ཉིད་ཀྱི་འདུས་པ་འདི་
དང་། དེ་བཞིན་དུ་ལ་སོགས་པས་བསྡུས་པ་ལྷ་དགུའམ། བཅུ་གསུམ་མ། བཅུ་དགུ་མ། སོ་
གཉིས་མ། སོ་བཞི་མ་རྣམས་ལ་ནི་རྣལ་འབྱོར་གྱི་རྒྱུད་ལས་ཀྱང་འདུས་པ་རྣམ་པ་དྲུག་ཏུ་
གསུངས་པ་སྟེ། སོ་གཉིས་མ་ནི་སྔར་གྱི་ལྷ་ཉེར་ལྔའི་སྟེང་དུ་ཟུར་དུ་ཁྲོ་བོ་བཞི་དང་། སྟེང་འོག་
གི་ཁྲོ་བོ་རྣམས་ཏེ་གཙོ་བོ་ཡབ་ཡུམ་གཉིས་སུ་ཕྱེ་བའམ། ཡང་ན་ཤར་གྱི་ལྷ་རྣམས་ཀྱི་མཿ
ཛམ་བྷ་ལ་ཡབ་ཡུམ་འབྲས་སོ་བ་དང་ནེའུ་ལེ་བསྣམས་པ་བསྣན་པས་སོ་གཉིས་སོ། །སོ་བཞི་ནི་
བྱམས་པ་དང་ཀུན་ཏུ་བཟང་བོ་བསྣན་པས་སོ་བཞིའོ། །དུས་ཀྱི་འཁོར་ལོར་གསུངས་པའི་
གསང་བ་འདུས་པའི་དཀྱིལ་འཁོར་དྲུག་གི་མངོན་པར་རྟོགས་པ་བཤད་ཟིན་ཏོ།། །།
མཐར་
33

༄༅། །
།བོ་དོང་པཎ་ཆེན་གྱི་གསུང་